open-index/open-wikipedia-markdown huggingface dataset:
Abuja

left|thumb|Abuja entrata de ła sità
**Abuja** ła xe la cavedal de la Nigeria, dal 12 dicembre 1991, co ga tolto el posto de Lagos, la vecia cavedal. Abuja la l'è stà selta parché la xe in posision centrale in tel interno del paexe. I abitanti i xe 500,000.

## Storia
thumb|left|Banca sentrałe de la Nigeria in Abuja, Nigeria
La Nigeria xe na confederasion de Stati. Fin da l’indpendensa, el governo volea verghe na cavedal che la fuse pi centrale de la vecia cavedal, Lagos, e manco conexa co interesi tribali. La zona de Abuja la xe stà selta in tel 1970, ma el cambio l’è stà fato solo in tel 1991. Tute le ambasade le se sa moso a Abuja, ma ga anca tegnesto le sedi de Lagos, che la rimane la sità pi importante de la Nigeria. A Abuja ghe anca i ofici de la Comunità Finanziaria de l’Africa de Ovest (*Economic Community of West African States* - ECOWAS) e quei de el ECOMOG, el grupo militare de la ECOWAS.

Abuja la xe stà costruia secondo i progeti de architeti mericani e giaponesi. Tuti i distreti xe costruidi co tuti i servisi moderni. Ma ghe anca de le baracopoli ntorno a la sità.
El aeroporto de Abuja ga conexioni co le grandi cavedali de l’Africa e de l’Eoropa.
## Note
Yamoussoukro

La sità de **Yamoussoukro** la xe la cavedal oficial de la Costa d'Avorio. Abidjan, la vecia cavedal, rimane la sità pi importante e pi granda del paexe.

## Storia
El vilagio de N’Gokro l’era soto la regina Yamousso, neoda de on cao famoxo, Kouassi N’Go. N’Go gavea salvà la vita al governator francexe de la Costa d’Avorio e portà la calma dopo na rivolta contadina. I francexi, par onorar lu e la so neoda, ga portà la cavedal de la region a N’Gokro che i ga ciamà Yamoussokro in tel 1901. En tel 1919, i francexi i sa spostà a Abidjan. En tel 1939, Félix Houphouët-Boigny xe diventà el cao de Yamoussoukro – pi tardi el diventarà el primo presidente del paexe. En tel 1983, Yamoussoukro ga tolto el posto de cavedal e el presidente ga scominsià la costrusion de na replica de la cexa de San Piero in Vatican. Sta cexa, ciamada Nostra Signora de la Pace, l’è stà consacrà dal Papa Giovani Paolo II el 10 setembre 1990.
L

La **l** (ciamada **ele** par vèneto) ła xe la dodaxèxema lètara de l'alfabeto latin.

[l] ła reprexenta anca na consonante laterałe alveołare inte el alfabeto fonètego internasionałe.

## Stòria
La létara 'el* la deriva da la semìtega 'elamed*, che la reprexentea el valor fonètego , cofà ła létara grega *[[Lambda (létara)|lambda]]* Λ (majuscoła) o λ (menùscoła), e cofà ła ecuivałente létara etrusca e latina.

## Informatega
* Inte Unicode la L majuscola la ga el còdaxe U+004C e la l minuscola la ga al còdaxe U+006C.
* El còdaxe ASCII de la L al ze 76, cueło de la l el xè 108; i corispetivi valor binari i xe: 01001100 e 01101100.
* El còdaxe EBCDIC par la L al ze 211, par la l el xè 147.
* I riferimenti numèreghi inte HTML e XML i xe "&amp;#76;" e "&amp;#108;", rispetivamente par la majuscola e la menuscola.

## I dòpari
### [[Abijamento|Vestiario]]
* **l** inte el vestir la ol dir la taja 'elarge* (Larga - Larch).

=== [[Biochìmega]] ===
* Inte la codìfega dei [[aminoàsidi]] ordinari, la *'l** la xe la abreviasion de la [[leucina]].

=== [[Ingegneria elètrega]] ===
* **l** la xe frecuentemente doperada come variàbiłe de la [[indutansa]].

=== [[parlada latina|Latin]] ===
* **l** la indica al valor [[sinquanta|50]] 'te i [[numeri romani]].
* ''el.** inte la Roma antica al era la abreviasion del *praenomen* "Lucius".

### [[Metrołoxia]]
* **l** o **l** el xe al sinboło SI del litro, la unità de baxe del volume.

### [[Tasonomia]]
* **l** ła xe la atribusion stàndar par Carlo Linneo.

### [[Trasporto|Trasporti]]
* L ła xe la Sigla automobilistica internasional del Lusenburgo.

### [[Videoxugo|Videoxughi]]
* **l** ła xe la abreviasion de Luigi, an personajo de la Nintendo.

## Varda anca
Ll, £, Ł

----
Conbinasion de do letere che scominsia par L:
* la lb lc ld le lf lg lh li lj lk ll lm ln lo lp lq lr ls lt lu lv lw lx ly lz
----
Sospiroi

**Sospiroi** al ze an comun de 3&nbsp;193 abitanti de la provincia de Belun.

## Posti interesanti
* Al lago del Mis
* Certosa de Vedana
* Troi in meth al parco dele Dolomiti Belunesi
* Vile Venete (Zasso-Thanchi-Ferrante)
* Lago de Vedana
* Chese e Chesete

## Prodoti tipici
* Pon
* Per
* Perseghi
* Suchi de fruta
* Codinthe
* Codinthon
Kilimanjaro

El **Kilimanjaro** xe la pi alta montagna de l'Africa, alta 5895&nbsp;m. Le xe anca la pi alta montagna solitaria (no in una cadena) del mondo.

El Kilimanjaro xe on volcano a strati dormenxà, l'ultima erusion xe capità almanco 170 ani fa secondo queo chi che dixe I locałi. I so fianchi i xe cuerti da foreste. En te i dì ciari, se pol vedar el Kilimanjaro da Nairobi e da Dar es Salaam.
ghe xe on aerporto internasional arente con vołi diretti da Istanbul.

El nome, inte la lengoa *chaga*, vol dir "ci pol salirlo?".
Lilongwe

**Lilongwe** xe la cavedal del Malawi. Lilongwe la xe costruia longo el fiume Lilongwe e a ovest del fiume Malawi, rente al confin co lo Zanbia e el Mozanbico, ne la region centrale. La xe la cavedal dal 1975. La vecia cavedal, Blantyre, la xe inte el sud del paexe.
La sità xe divisa in do: la sità vecia, fondà da i inglexi in tel 1957, e la sità nova, volua dal primo presidente, el ditatore Hastings Kamuzu Banda. Ancò ghe anca le baracopoli abità da zente che non la cata laoro in sità e no la ga tera da laorar inte le zone rurali. Uficialmente ghe 520&nbsp;000 abitanti, ma stà cifra no la tien conto de le baracopoli. A Lilongwe vive pi de 800&nbsp;000 persone.
L’aeroporto de Lilongwe (Kamuzu International Airport) l’è colegà co le cavedali de l’Africa australe, Nairobi e Dar es Salaam.
Pretoria

**Pretoria** xe la cavedal aministrativa de el Sudafrica. Dopo el tempo de l’apartheid, el governo ga dovesto creare tre cavedali, Pretoria, Sità del Cao (legislativa) e Bloemfontein (giudisiaria) par darghe on tocheto de poder a i tre grandi grupi che forma la società sudafricana (neri, meticci – coloured-, e boeri – afrikaaner). De fato, Pretoria xe la vera cavedal.

Pretoria xe na sità situà in tel nord de la rejone de Gauteng. Co Centurion e Soshanguve la forma l’area metropolitana de Tshwane. Tshwane ga na popolasion de do milioni de abitanti, ma bisognaria anca contar i abitanti de sità satelite come Mamelodi, che da sola ga 800&nbsp;000 abitanti. La zente la parla inglexe, afrikaans, tswana e ndebele.

## Storia
La zona de Pretoria la xera abità da grupi ndebele. A questi se sa zontà de i grupi zulu e tswana. No pare comunque che ghe fose de i vilagi stàbiłi prima del 1800. La sità la xe stà fondà da Marthinus Pretorius in tel 1855 che la ga ciamà così par ricordar so pare, Andries Pretorius. Pretoria la xe diventà la cavedal de la Republica del Sudafrica (el Transvaal) in tel 1860. Co la fondasion de Pretoria i boeri ga terminà la migrasion da la rejon de el Cao che gavea portà a la fondasion de le repùbleghe indipendenti de el Transvaal e del Stato Libaro de Orange.

[thumb|left|El [Voortrekker Monument]]
Co la seconda guera boera (1899-1902), le repùbleghe boere ga perso l’indipendensa. I inglexi ga meso insieme le repùbleghe co le colonie de el Natal e del Cao, par formar l’Union del Sud Africa. Pretoria xera la cavedal de l’Union.
La sità ga tre università: de Pretoria, la università de tecnologia de Tshwane, e l’UNISA – università del Sudafrica. L’economia se basa so le industrie pesanti del fero.

## El nome
Co Marthinus Pretorius xe rivà ne la zona de Tshwane (se pronuncia *ciuà’ne*), el ga fondà Pretoria. El nome ricorda so pare Andries Pretorius, che el xera ono de i cai de la grande migrasion de boeri dal Cao a l’interno del Sudafrica. Andreis el xera ono de i cai che ga vinto la bataglia de Blood River contro i zulu, e ono de quei che gavea otenù l’indipendenza de el Transvaal (Sand River Convention – 1852). Par questo, i boeri (afrikaners) i considera Pretoria la loro cavedal, e on posto importante par la loro storia. El museo de i *Voortrekkers* raconta sta storia.

I abitanti originali de sta rejon i vede la storia da n’altro ponto de vista. Par lori, i boeri xe de i invasori che sa tolto la loro tera. La rejon la se ciamava Tshwane, e ga da verghe stò nome anca ancò. En tel 2005, el Consiglio Sudafricano de i Nomi Geografici ga aprovà el cambio de nome. I boeri no xe d’acordo, ma anca tra i neri ghe quei che no i vol canbiar el nome de la sità. El goveno no ga oncora aprovà el cambio.


Imàjine:Uniegebou.jpg|Union Buildings
Imàjine:South Africa-Pretoria-National Botanical Gardens03.jpg|National Botanical Gardens
Imàjine:Old Arts Faculty Building, University of Pretoria.jpg|Università di Pretoria
Thundorf (Turgovia)

**Thundorf**  (vernacolo:  o ) el xe on comune svisero del distreto de Frauenfeld inte el Canton Turgovia.

Thundorf el se cata sora on altopiano sovrastante ła sità de Frauenfeld. Inte el 1995 el comune el se ga ingrandio a est incorporando i viłagi de Lustdorf, che fin a chel tempo el zera autonomo, e de Wetzikon.

## Aministrasion comunałe
Sinico: Stefan Blatter

## Fonti


## Łigamenti foresti
* Sito ofixial del comune de Thundorf (todesco)
Hofstetten bei Elgg

**Hofstetten bei Elgg** el xe on comune del Canton Zurigo de 420 abitanti.

## Popołasion
Ła popołasion ła xe par el 98,6% de łéngua todesca, el 0,5% de łéngua fransexe e el 0,25 % de łéngua italiana.

## Łigamenti foresti
* Sito ofixial de Gemeinde Hofstetten ZH
Ronzo-Chienis

**Ronzo-Chienis** el xe un comune de 1.010 abitanti inte ła provincia de Trento.

## Aministrasion comunałe

## Evołusion demografega
Ixera

**Ixera** el xe un comune de 2471 abitanti inte ła provincia de Trento.

## Evołusion demografega

## Xemełagi
Braunau am Inn

**Braunau am Inn** ła xe na sità de ł' *[[Innviertel]]* (ła rejon del fiume Inn) inte l'Alta Àustria (*Oberösterreich*), cavedal de ł'omonimo distreto.

Ła se cata a sirca 90&nbsp;km a ovest de Linz e a sirca 60&nbsp;km da Sałisburgo, sora ła riva destra del Inn che ła segna el confin co ła Xermania (Bavaria). Ła popolasion inte el 2001 ła gera de 16&nbsp;372 abitanti.

A Bruanau am Inn a xe nato Adolf Hitler

## Gałeria de someje

Image:Stadtplatz Braunau am Inn.jpg
Image:Braunau am Inn Rathaus.jpg
Nagahama

ła xe na sità giaponexe de 84.000 abitanti che apartien a ła prefetura de Shiga.

## Xemełagi
*  Augsburg, Germania
*  Verona, Italia
Augsburg

**Augusta** (en todesco ***Augsburg***, en łatin *Augusta Vindelicorum* e anca *Augusta Vindelicum*) ła xe na sità de sirca 266.000 abitanti de ła Germania, che ła se cata inte ła parte sud-osidentałe de ła Baviera. Capołogo del distreto governativo de ła Svevia e sede del distreto de ła Svevia e del sircondario rurałe de Augusta.

## Sità xemełà
* Inverness, 20px Regno Unìo, dal 1956
* Amagasaki, 20px Giapon, dal 1959
* Nagahama, 20px Giapon, dal 1959
* Bourges, 20px Fransa, dal 1963
* Dayton, 20px Ohio, Stati Unii de America, dal 1964
* Liberec, 20px Republica Ceca, dal 2001
* Jinan, 20px Cina, dal 2004
La Baule-Escoublac

**La Baule-Escoublac** el xe on comune fransexe de 15.831 abitanti che el se cata inte el departemento de ła Loira atlantica inte ła rejon de ła Loira.

## Xemełagi
*  Homburg, Germania, dal 1984
*  Inverness, Scozia

## Evołusion demografega
Homburg (Saarland)

**Homburg** ła xe na sità del Saarland in Germania co na popołasion de 44.217 abitanti. Ła xe el capołogo del distreto di Saarpfalz.

## Xemełagi
*  La Baule, Fransa, dal 1984
*  Ilmenau, Germania, dal 1989
Itàlia sentrałe

thumb|250px|Łe rejon de ł'Italia sentrałe
Ł**'Italia sentrałe** ła xe queła parte del teritorio che ła conprende łe rejon Toscana, Marche, Onbria e Łasio. El fiume pì inportante e lungo che pasa el xe el Tevere.

## Demografia
In Italia sentral ghe stà 10.906.626 persone, co na densità abitativa de 186,9 abitanti par km². Ghe xe oto comuni che gà pi de zentomila abitanti:

## Notasion
Lardo del s-ciopo

El **lardo del s-ciopo** vien fato ała Croxe del S-ciopo, a s.Ana de Alfaedo, in provinça de Verona. I lo fa con mas-ci grosi, de pi de 160 kili. Dopo na conça con sałe, pevare, rosmarin, salvia e erbe dei Lesini, el vien stagionà sui seciari de marmo roso veronexe, in caneva.
El lardo del s-ciopo el xe na meraveja col pan caldo o ła połenta.
Se pol magnarlo anca coi maroni. Fati bojere i maroni, finkè i xe oncora de bojo, se ghe rodola intorno fetełe de lardo.
Accra

thumb|250px|left|L'Arco de l'Indipendenza ad Accra
**Accra** la xe la cavedal del Ghana. Co pi de do milioni de abitanti, Accra xe anca la sità pi grande del paexe e el sentro pi importante par le comunicasion e l’industria. Do tersi de le industrie de trasformasion del Ghana le se cata a Accra.

## Storia

I *ga*, na etnia locale del grupo akan, ga fondà el vilagio de nkran (formighe) inte el 1680 sirca. I portoghexi ga costruio on castel rente al vilagio. Altri eoropei che vegnea qi par far marcà xe stà i svedexi, i olandexi, i francexi, i danexi e i inglexi. Quasi tuti sti grupi ga costruio forti o citadele rente al vilagio de nkran.
El tel 1877, co i inglexi ga vinto la seconda guera contro i ashante, Accra la xe diventà la cavedal de la colonia. La resistensa par l’indipendensa la sa zugà tanto ne la cavedal.
El primo presidente, Kwame Nkrumah, el xe stà prisoniero in tel forte inglexe subito prima de l’indipendensa, par esar libarà e meso a la testa del paexe poceh ore dopo. 
Ancò, Accra xe ona de le capitali pi moderne de tuta l’Africa. On centro de cultura, de musica e de vita noturna.
Addis Abeba

thumbnail|250px|sinistra|Vista de Churchill Road, Addis Abeba
**Addis Abeba** xe la cavedal de l’Etiopia. La sità la xe stà vlua da l’imperatore Menelik II che la ga ciamà Addis Abeba, che vol dir el novo fior.

## Storia
Ne la zona dove ancò se cata la cavedal de l’Etiopia, ghera za on vilagio in tel medioevo. Menelik II ga capiò l’importanza strategica de la zona in tel 1879 e ga volesto costruir la so nova cavedal. I laori par la nova sità xe scominsiai in tel 1886 co la costrusion del palazo imperiale, ancò el xe la sede del municipio.
En tel 1936, la sità la xe stà ocupà da le trupe italiane. L’ocupasion italiana la xe durà fin al 1941.
Dopo la seconda guera mondiale, l’imperatore Haile Selassie ga fato far de i laori de miglioramento de le infrastruture. Dal 1963, Addis Abeba xe anca la sede uficale de l’Union Africana (prima conosuda come Organizasion de l’Unità Africana).
En tel 2006, el governo ga scominsià altri laori de amodernamento de le struture in vista del novo milenio (l’ano domila el xe scominsià el 11 setembre 2007 del nostro calendario). Ne i ultimi ani, el governo de la sità el xe stà imposto dal primo ministro par no darghe el control de la cavedal a l’oposision.

## Zeografia
Addis Abeba xe xostruia a i piè del monte Entoto, do se cata n’antica cexa costruia in XV secolo e restaurada da la mojer de Menelik II. La cità la pasa da i 2320 metri sul livel del mar de l’aeroporto, a i 3000 metri de la zona de Gulellè, soto la cima del Entoto. Na carateristica de la sità xe la presensa de eucalipti, piantà oncora a i tempi de Menelik II, e i asini usadi par portar legna in sità.
Antananarivo

**Antananarivo** la xe la cavedal de el Madagascar; i abitanti locali i le ciama *Tana*. Antananarivo xe costruia in tel sentro del paexe, a 200&nbsp;km da el porto de Toamasina. Le industrie rente a la sità iè quele de la trasformasion, tesili e de i tabachi.

## Storia
left|thumb|Antananarivo verso el 1905
La cavedal xe stà costruia durante el regno de Andrianjaka. El nome – che vol dir la sità de i mile – vien da el numaro de soldai che i la difendea. En tel 1793, Antananarivo xe stà selta come la cavedal de el regno Merina.
Da on vilagio co costrusion in legno, Anatananarivo la sà trasformà in una sità co costrusion in piera e quarel. I palasi pi importanti i xe i palasi reali, le case de i nobili, le catedrali Catolega e Anglicana, scole e ospedai.
La sità la xe finia soto el control de i francexi in tel 1895. I francexi ga costruio le infrastruture che funsiona oncora ancò.

## Note
Bamako

**Bamako** la xe la cavedal del Mali. La xe costruia su le rive del fiume Nizer. La cavedal maliana la xe anca ona de le sità co la pi grande crescita in Africa.

## Storia
Da i ricatamenti se sa che la zona de Bamako la xe sempre stà abità, fin da i tempi preistorici. En tel XVII secolo se ga le prime testimonianse de la sità de Bamako. I francexi i xe rivà in tel 1883 e i ghe na fato la cavedal del Sudan Francexe in tel 1908. A l’indipendensa, Bamako gavea 160,000 abitanti, ancò i xe intorno a i do milioni.

## Avegnimenti
La cavedal del Mali la xe conosua par la so importansa artistica (musica, pitura, fotografia, teatro e cinema).
La conferensa de l’Organisaxion Mondiale de la Salude *Inisiativa de Bamako*, del 1988 ga parmeso la trasformasion de le politighe de la salude in Africa subsahariana.
Tuti i ani ghe un rally Budapest-Bamako, e il Rally de Dakar pasa de frecuente anca da la cavedal maliana.

## Note
Inverness

**Inverness** ła xe na sità de ła Scosia. Ła se cata a ła foxa del fiume Ness inte el Moray Firth.

## Xemełagi
*  Augusta, Germania
*  La Baule, Fransa
*  Saint-Valery-en-Caux, Fransa
Bissau

**Bissau** la xe la cavedal de la Guinea Bissau.

La sità la se cata su la costa, a l’estuario del fiume Geba, e la ga 350&nbsp;000 abitanti. Bissau la xe la sità pi granda del paexe e l’unico porto comerciale. La sità la xe divisa dal resto del paexe dal fiume Geba a sud e da vari rii – insenature de àcua salà in comunicasion co l’Oceano Atlantico.

Bissau la xe stà fondà da i portoghexi in tel 1687.

L’aeroporto internasionale Osvaldo Viera serve la sità e tuto el paexe.
Bangui

**Bangui**, 600&nbsp;000 abitanti, la xe la cavedal de la Repubblica Centrafricana. La sità la xe costruia longo el fiume Oubangui, in fronte a la sità congolexe de Zongo. Bangui el xe on sentro agricolo e industriale, e anca on porto fluviale.

## Storia

Bangui la xe stà fondà in tel 1889 da i francexi e l’è l’unico sentro urbano de na certa grandessa inte el paexe. A l’inisio, Bangui no l’era altro che on fortin dove ghera de i soldà francexi. La zente de la zona ga scominsià a costrui de i vilagi rente al fortin e così sa formà la sità. La majoria de la popolasion del paexe la vive ne la zona de Bangui.
La sità l’è stà de de frecuente in mezo a la violenza, specialmente dopo l’aresto de Jean-Bedel Bokasa, che el se xera proclamà imperatore.
En te i ani novanta, i soldai ga de frecuente fato de i amutinamenti e sachegià la sità. En tel 1997, el grupo de difesa de i diriti umani Mercer Consulting ga meso Bangui a 214° posto su 215 come sità co manco diriti umani. Soltanto Brazzaville, in Congo, xe stà peso.

## Zeografia

Bangui xe costruia su le rive nord del fiume Oubangui, poco prima de le rapide che segna la fin del trato navigabile. El fiume se buta in tel fiume Congo rente a Brazzaville. El clima l’è caldo umido tuto l’ano.

## Economia

A Bangui se cata la picola industria del paexe: tesile, trasformasion agricola, bira e sapone. El 30% de i citadini no ga laoro.
Distreto de Diessenhofen

thumb|right|150px|Poxision del distreto inte el Canton Turgovia
El distreto de **Diessenhofen** el jera on distreto del Canton Turgovia, in Svisera, sopreso el 31 de desembre 2010. El confinava col distreto de Steckborn a est, col Canton Zurigo (distreto de Andelfingen) a sud e a ovest, co ła Germania (distreto de Costansa inte el Baden-Württemberg) e el Canton Sciafuxa a nord. El capołogo el jera Diessenhofen.

__NOEDITSECTION__

Aministrativamente el jera divixo in 3 comuni:
* Basadingen-Schlattingen
* Diessenhofen
* Schlatt
Distreto de Andelfingen

El **distreto de Andelfingen** el xe on distreto del Canton Xurigo, in Svisara. El confina co i distreti de Winterthur a sud e de Bülach a sud-ovest, col Canton S-ciafuxa a ovest e a nord-ovest, co ła Xermania (Baden-Württemberg: sircondari de Waldshut a ovest e de Costansa a nord) e col Canton Turgovia (distreti de Diessenhofen a nord, de Steckborn e de Frauenfeld a est). El caołogo el xe Andelfingen.

__NOEDITSECTION__

## Comuni
Brazzaville

**Brazzaville** la xe la cavedal de la Republica del Congo. Co na popolasion de 1&nbsp;300&nbsp;000, la xe costruia longo la riva destra del Fiume Congo, in fronte a Kinshasa, cavedal de la Republica Democràtega del Congo. La sità de Brazzaville la xe stà fondà rente al vilagio de Nkuna da l’esploratore francexe, nato italian, Pierre Savorgnan de Brazza, che ga anca dato el nome. Quasi la metà de la popolasion congolexe vive a Brazzaville.

## Storia
Brazzaville la xe stà fondà el 10 setembre 1880 dopo che el cao locale gavea firmà on tratato de protesion co i francexi. Le prime costrusion stàbiłi le xe stà costruie inte el 1884, ano de la Conferensa de Berlino. En tel 1924, la ferovia da Brazzaville a la region Kouilou su la costa ga scominsià a funzionare. En tel 1944, a Brazavilla sa tegnù na conferenze de le colonie francexi par discutar el tipo de relasion ta tegnar co la Francia dopo la guera.

## Economia
Brazaville ga poche industrie che seerve el marcà locale – tessili, trasformasion alimentare, mecanica legera -

## Note
Distreto de Bülach

El distreto de **Bülach** el xe on distreto del Canton Xurigo, in Svisara. El confina co i distreti de Andelfingen e de Winterthur a est, de Pfäffikon, de Uster e de Xurigo a sud, de Dielsdorf a ovest, co ła Xermania (çircondario de Waldshut in tel Baden-Württemberg) a nord e col Canton S-ciafuxa a est. El caòłogo el xe Bülach.

__NOEDITSECTION__
## Comuni
Banjul

**Banjul** (in pasato *Bathurst*) xe la cavedal del Gambia. La sità la xe picoleta (manco de 50&nbsp;000 abitanti) anca parché costruia su l’ixola de Santa Maria, inte l’estuario del fiume Gambia, ma l’area metropolitana riva a 400&nbsp;000 abitanti.

## Storia
thumb|left|200px|L'"Arco 22", a l'entrata de Banjul
I inglexi i ha fondà Banjul par farghe na baxe militare. El primo nome xera Bathurst, in onore de Henry Bathurst, el ministro de le colonie. El nome l’è stà cambià in Banjul in tel 1973.

## Economia
L’industria pi importante de Banjul l’è quela ligà al porto, par l’esportasion de bagigi, cera d’api, legno e pese.
Distreto de Uster

El distreto de **Uster** el xe on distreto del Canton Xurigo, in Svisara. El confina co i distreti de Bülach a nord, de Pfäffikon a nord-est, de Hinwil a sud-est, de Meilen a sud-ovest e de Xurigo a ovest. El caołogo el xe Uster. Drento del distreto a xe situà el łago de Greifensee.

__NOEDITSECTION__

## Comuni

*
Uster

**Uster** el xe on comune del Canton Zurigo de 29.321 abitanti, sentro de ł'omonimo distreto. El conprende na parte del łago di Greifensee.

## Sità xemełà
*  Prenzlau - Germania
El Cairo

**El Cairo** (in arabo **<big>القاهرة</big>**; *al-Qāhira*) xe l api grande sità de l’Egito e la cavedal del paese nordafricano. Co pi de 15 milioni de abitanti, el Cairo la xe anca la pi granda sità de l’Africa.

## Storia
Anca se la zona la xera abità fin da i tempi de l’antico Egito, no ghe mai stà na sità ciamà el Cairo fin a l’arivo dei arabi. El Cairo vol dir la soprafatrice, nome dato da i fatimidi a la sità che i ga fondà pena fora dal vilagio del Fustat. L’area ancò cuerta dal Cairo ciapa rentro varie sità antiche. A sud de la sità se cata le roine de Menfi, antica capitale faraonica vecia almanco 5000 ani. La vecia Cairo (nome odierno) la xe costruia so le roine de on vecio forte romano, che se ciamava Forte de Babilonia. La zona la xe diventà la prima abitada da i cristiani egizi e oncora ancò questa la xe la zona cristiana de la sità.

El Cairo ga conosù momenti de gloria e de rinasita econòmega, come anca guere e momenti de abandon. En tel 969 d.c., co l’arivo de la dinastia de fatimidi, el califo Ahmad ibn Tulun ga ordinà la costrusion de na citadela poco pi a nord de la vecia Cairo e l’acampamento del Askar e del vilagio de al Fustat. La sità fortificata la xe stà terminada co el pianeta marte (al Qahir) xera in asendensa. Alora el nome che ghe stà dato xera al madinat al qahira, la sità che sogioga, che soprafa.
### Saladino
En tel 1171, Saladino – *vizir* (ministro) fatimide de origine curda – ga fato costruir la Citadela, su la colina in fronte al Mukatam, la montagna che domina el Cairo. Dopo i faitimidi el xe rivà el tempo dei mameluchi. 
### Amin Pashà
En tel XIX secolo, Amin Pashà ga fato costruire grandi quartieri de ispirasion francexe. Dopo de lu, la grande ìzoła de la Gezira sul fiume Nilo la xe stà trasformada da zona agricola a ona de le zone pi bele de la sità.
### Eoropa
El Cairo la xe finia soto el control de la Francia, prima, e del Regno Unio, dopo, fin a l’indipendensa. 
## Indipendensa
Dopo l’indipendensa, i presidenti Saddat, Nasser e Osni Mubarak ga promoso vari projeti de svilupo. Ancò, el Cairo l’è na sità moderna, co infrastruture de prima clase.

## Economia
El turismo el xe tra le prime industrie egiziane. A el Cairo ghe anca industrie de tuti i tipi: trasformasion alimentare, petrolifera, mecanica, tesile.

## Referense
Fiume Nìzer

El **Nizer** el xe el pi importante fiume de l’Africa Ocidentale.
El xe anca el terzo fiume africano dopo Nilo e Congo.

## Istoria
Na olta, inte el pasà, i antichi (Plinio e *ibn Battuta*), i pensava che Nizer e Nilo fuse in colegamento o che el Nizer el fuse on toco de fiume Nilo.
On antico testo ziogràfego in latin, la *Tabula Peutingeriana* parla de el *Flumen Girin* . Sto testo no l’è preciso, ma el miscia verità co suposisioni.

El xe stà solo in tel XIX secolo che tuto el traciato xe stà registrà da i giografi.

### Nome
Tanti i pensa che el nome Nizer el vegna dal latin *nizer*, "nero".
Altri i dixe che i portoghexi ga dato stò nome *Rio Negro* come i ga fato in altri posti.
Bisogna parò dire che le àcue del Nizer no le xe nere, o scure; e che le popolasion che vive longo el fiume no le xe le pi nere de l’Africa.

El nome vien da la lengoa tuareg, che i le ciama *gher n’ ghren*, o anca solo *n’gher*, che vol dir el "fiume de i fiumi".

[miniatura|sinistra|fiume a vałe de [Bamako|Bamaco]]
miniatura|sinistra|delta interno a monte de Tinbuctù
## Zeografia fixega
El Nizer el xe longo 4200&nbsp;km.

El nase in Guinea, a 200&nbsp;km da la costa, ma el se porta a nordest in Mali, verso el deserto del Sahara, a i marxeni de el cual el forma un delta interno.
Daspò Tinbuctu, el gira a sudest, verso el Nizer, el continua al confin tra  Nizer e Benin e el entra in Nizeria, indove el teren piato parmete la formasion de un gran delta co n’area pi grande del Belzo.
El se finise in mar inte el Golfo de Guinea, senpre in Nizeria.

El Nizer nase e pasa da zone rociose. En stò modo, el no porta limo e ga le àcue ciare.
Tuti i ani, dopo le piove, el Nizer se ingrosa a scominsiar da setembre fin a magio.

En tempi preistorici, el fiume Nizer el formava on grande lago da le parte de Tinbuctu.

## Zeografia umana
El delta xe rico par la pesca e l’agricoltura.
Ancò el delta del Nizer el xe famoso par lo sfrutamento de el petrolio e le condision de insicuresa dovua a la lota par l’autodeterminasion de i popoli de el delta.

## Note
Łago de Zurigo

El **łago de Zurigo** el xe on łago de ła Svisera che el se estende a sudest de ła sità de Xurigo.

Giograficamente el łago de Xurigo el se cata quaxi completamente inte el Canton Xurigo salvo ła parte pì meridionałe, a cavało tra i cantoni San Gało e Svito. Łì visin a ghe xe altri du łaghi picinini, el Greifen e el Pfäffikon, tuti du che i se cata a est del łago de Xurigo.

## Sità sol łago

Łista de łe sità sol lago de Xurigo
Riva zanca ¹Riva drita 
* Wangen
* Lachen
* Altendorf
* Freienbach
* Richterswil
* Wädenswil
* Horgen
* Oberrieden
* Thalwil
* Rüschlikon
* Kilchberg

* Schmerikon
* Rapperswil-Jona
* Hombrechtikon
* Stäfa
* Männedorf
* Uetikon am See
* Meilen
* Herrliberg
* Erlenbach
* Küsnacht
* Zollikon

* Xurigo
Nota: ¹ Riva zanca da ł'ingreso del fiume Linth,o sia ła riva sud, che po ła deventa ła riva ovest.
Hüttwilen

**Hüttwilen** el xe on comune del Canton Turgovia de 1.400 abitanti. El conprende i łaghi de Hüttwilen e de Nussbaumen.
Łago de Hüttwilen

El **Łago de Hüttwilen** el xe on łago inte el Canton Turgovia, in Svisera. El se cata visin a du altri łaghi, el Łago de Nussbaumer e el Łago de Hasen, ai confini dei comuni de Hüttwilen e de Uesslingen-Buch.
Dakar

**Dakar** ła xe ła cavedal del Senegal.

## Etimołozia
El nome de la sità el vien da i albari de tamarindo, ciamadi *dakar* in wolof.

## Zeografia
Ła se cata su ła costa de l’Osèano Atlàntego, inte el sud de ła penixoła del Cao Verde.

## Abitanti
Ła sità ła ga 1&nbsp;200&nbsp;000 abitanti, ma l’area metropolitana ła riva a do milioni e mezo. In fronte a ła cità ghe l’ixola de Goré, famoxa par esar stà on porto de la trata de i s·ciavi e ancò sede de la mostra de i prexepi de Nadal.

## Cultura
Dakar ła xe na cavedal de ła cultura africana e franco-africana.

## Storia
Dakar la xera on vilagio de pescadori co i francexi i xe rivai in tel 1857 e ga costruio na stasion de la ferovia che colegava la costa co San Louis, la prima cavedal de la colonia, al nord so le rive del fiume Senegal. Dakar la ga ciapà el posto de cavedal in tel 1902.

### Etnie
La sità la xe abitada da tute le etnie che se cata in Senegal, e da na grosa comunità de foresti, eoropei e africani. La zente la parla francexe, wolof, e na miriade de altre lengoe.

Al tempo de la trata de i s-ciavi, ghera de le piste che le rivava fin a Dakar. I s-ciavi i vegne portati su l’ixola de Goré e da li imbarcai par le Meriche. La famoxa Porta de i Sciavi – o porta del non ritorno - de l’ixola no la xe mai stada el posto da doe partia i sciavi.
Łago de Nussbaumen

El **Łago de Nussbaumen** el xe on łago picinin tra Nussbaumen, Uerschhausen e Hüttwilen inte el Canton Turgovia, in Svisera.
Conakry

**Conakry** xe la cavedal de la Guinea. La xe anca on porto su l’Oceano Atlantico. Co do milioni de abitanti la xe anca la sità pi grande de la Guinea.

## Storia
La sità de Conakry la xe stà fondà su l’ixola de Tumbo, che no la xe lontana da la costa, a l’estremità de la penixola de Kaloum. L’ixola la xera de i inglexi, xhe le la lasà a i francexi in tel 1887. El vilagio de Conakry el sà svilupà e ora el ciapa anca parte de la penisola de Kaloum, dove ancò se caa el distreto aministrativo e l’aeroporto. El porto el xe sempre stà importante.
Anco’ quasi tuta l’economia de la sità la se bas so el porto. L’esportasion de fruta e minerai xe le industri pi grande.

## Note
Arrondissement de Langon

El **arrondissement de Langon** el xe na sudivixion aministrativa fransexe, che ła se cata inte el departemento de ła Gironda e inte ła rejon de l'Aquitania.
## Compoxision
El arrondissement de Langon el ragrupa 169 comuni in 13 cantoni:
* canton de Auros
* canton de Bazas
* canton de Captieux
* canton de Grignols
* canton de La Réole
* canton de Langon
* canton de Monségur
* canton de Pellegrue
* canton de Saint-Macaire
* canton de Saint-Symphorien
* canton de Sauveterre-de-Guyenne
* canton de Targon
* canton de Villandraut.
Freetown (Siera Leon)

**Freetown** la xe la cavedal de la Sierra Leone. La se cata su la penisola de Freetown longo la costa de l’Oceano Atlantico. L’economia de la sità la xe ligà al porto e a le esportasion agricole, manifaturiere e minerali.

## Storia
La sità de Freetown – che vol dir sità libara – la xe stà fondà da i s-ciavi libarai da i inglexi in tel 1787. El primo grupo de case el xe stà brusà da la popolasion locale in tel 1790. On secondo tentativo el xe stà fato in tel 1792. I abitanti de Freetown i ga provà a ribelarse a i inglexi in tel 1800, ma no i xe stà boni a torse l’indipendensa. Dal 1808 al 1874, Freetown la xe stà la cavedal de le colonie inglexi de l’Africa Ocidental. I s-ciavi libarà durante el XIX secolo vegnea de de frecuente portà qi. Ancora ancò i disendenti de sti s-ciavi i ga on posto de prestigio tra la popolasion de la Sierra Leone.
Dopo ani de instabilità pułìtega e de guera civile, ancò el paexe el xe tornà a la pace. L’economia la xe in svilupo, specialmente el marcà de i diamanti.
El Ayun

**El Ayun** la xe la cavedal del Sahara Ocidental, l’ultima colonia che oncora la esiste in Africa. El Sahara Ocidental el xera na colonia spagnola. Co i spagnoli i xe ndà via, i marochini ga invaso el paexe. El popolo saharawi no reconose el governo marochino su el so paexe, e El Ayun no la xe considerà la cavedal oficial.
Saharawi

I **saharawi** i xe i abitanti de el Sahara Ocidentale. La majoria de i saharawi vive en campi de rifugiati, spetando che rivi l'indipendensa de el paexe co on referendum. Ła zente la parla arabo e francexe. Le tribù saharawi par che le vegna da do gruppi che xe ndà a star ne la xona del Sahara Ocidental fin da l'epoca de le prime conquiste islamiche, a la fin del VII secolo d.C.. I rivendica na ascendenza araba, che secondo lori la sarìa dimostrà dal so dialeto, ciamà *Hassāniyya*, un idioma parlà anca ne la confinante Mauritania e ne l'Algeria, caraterizà da n'inpianto struturalmente arabo, anca se con vari berberismi e tracce de idiomi nero-africani, come el wolof. In Maroco (forse con intenti pułìteghi) se tende a considerar el dialeto sahrawi un dialeto berbero, visto che i abitanti indigeni de la region i fa parte in particolare del gruppo berbero dei Sanhāja, ma su la question no i xe mia dacordo i glottolinguisti, che i classifica l'idioma come fasente parte del gruppo semitico de la fameja lenguistica camito-semitica.
## Łigadure foreste
 News dal Sahara
Giorgio Benvenuto

El xe senador dal 2006. El xe sta deputato inte el 1996 e rieleto inte el 2001. El xe sta segretario generałe de ła Uilm (Union Italiana Lavoradori Metalmecanici, aderente a ła UIL) e el ga fondà co Carniti e Trentin ła FLM (Federazione Lavoradori Metalmecanici) che ła riuniva łe categorie dei łavoradori metalmecanici de UIL, CISL e CGIL.

Inte el 1971 el xe sta tra i firmatari del documento publicà sol setimanałe L'espresso contro el comisario Luigi Calabresi.

Inte el 1976 el xe sta ełeto segretario generałe deł UIL, sucedendo a Raffaele Vanni, dove el xe restà fin al 1992 quando el xe sta nominà Segretario Generałe del Ministero de łe Finanse.

Inte el febraio 1993 Giorgio Benvenuto el xe sta ełeto segretario del PSI, sucedendo al dimisionario Bettino Craxi. El xe restà a ła segreteria del PSI fin al majo del steso ano.

Vegnù fora dal PSI el xe sta tra i fondadori de Leansa Democràtega insieme a Giorgio Bogi, Ferdinando Adornato e Willer Bordon.

In ocasion de łe ełesion połiteghe del 1996 co Ałeanza Democratica el ga aderio al projeto de ł'Union Democratica de Antonio Maccanico che al magioritario el se presenta inte ł'Ułivo e al proporsionałe el presenta liste col Partio Popołare Italian de Gerardo Bianco. El vien eletto e va dentro el grupo "Popołari e Democràteghi - L'Ułivo".

Ai scuminsi 1998 el daaa el grupo par aderire al grupo dei Democrateghi de Sanca.

Sucessivamente el xe entrà a far parte de ła Diresion Nasionałe dei DS come cao del movimento Riformatori par l'Eoropa che ła xe una de łe conponenti che ga fondà i DS.

El xe sta candidà al Senato co i Democrateghi de Sanca par łe ełesion połiteghe del 2006 risultando ełeto in Łonbardia.

El 6 de zugno 2006 el xe sta ełetto Presidente de ła Comision Finanse del Senato de ła Republica.
## Notasion


## Altri projeti

## Linganbi foresti
Dar es Salaam

**Dar es Salaam** la xe la cavedal de la Tanzania. El nome el xe de origine araba e el vol dir *casa de la pace*. El nome originale da la sità el xera *Mzizima*, forma corta de *Mji wa Uzima* – sità de la totalità (intesa come posto dove se vive inte el benessere). Co do milioni e mezo de abitanti, Dar es Salaam la xe la sità pi grande de la Tanzania.

## Storia
Dar es Salaam la xe sempre stà na zona de marcà tra i abitanti neri e i marcanti arabi-omaniti, indiani e persiani. Anca ancò el porto el xe el pi grande del paexe e tute le esportasion (cafe, cotone, agave, medisine, pel) le pasa d eqi.
El primo eoropeo a rivar qi l’è stà Albert Roscher de Amburgo in tel 1859. En tel 1866, Seyyid Majid, sultano di Zanzibar, ga dato el nome atuale. La sità la xe stà mesa soto el controlo todesco in tel 1887 co l’arivo de la Compagnia de l’Africa Orientale Todesca. La colonia todesca la xe terminà co la prima guera mondiale, co i inglexi ga vinto la batalia de Kisumu e i ga cambià el nome in Tanganica.
Dopo l’indipendensa (1961) el Tanganica el ga fato na federasion co Zanzibar, creando la Tanzania. En tel 1973, el governo de la Tanzania al ga deciso de spostar la cavedal a Dodoma. El cambiamento no el xe mai stato fato del tuto e Dar es Salaam continua a esar la cavedal de facto.
Gaeta

**Gaeta** el xe on comune de 22&nbsp;517 abitanti, inte ła Provincia de Łatina, el se cata a 120&nbsp;km da Roma e 80&nbsp;km da Napułi.

## Persone ligà a Gaeta
* Giorgio Benvenuto, połitego e sindacalista

## Gaeta inte la cultura de masa
*Inte la spiaja de Gaeta xe 'sta girà de łe sene de ła seconda stajon de ła serie tełevixiva *[[L'amica geniale (serie tełevixiva)|L'amica geniale]]*

## Note
Provincia de Łatina

Ła **Provincia de Łatina** ła xe na provincia del Łasio de sirca 530&nbsp;000 abitanti.

Ła confina a nord co ła Provincia de Froxinon, a nord-ovest co ła Provincia de Roma, a sud-est co ła Canpania (Provincia de Caxerta); a sud ła xe bagnada da Mar Tireno.

## Storia
Ła provincia ła xe sta istituia col nome de "provincia de Litoria" el 18 de diçenbre 1934.

## Comuni prinsipałi
* Łatina - 125&nbsp;496 abitanti
* Apriłia - 72&nbsp;496 abitanti
* Teracina - 45&nbsp;682 abitanti

## Note
Sità metropułitana de Roma Cavedałe

Ła **Sità metropułitana de Roma Cavedałe** ła xe na Sità metropułitana del Łasio de oltre 4 milioni de abitanti, ła pì popołoxa e tra łe pì estexe d'Itàlia: ła se estende par 5&nbsp;352&nbsp;km².

Ła ga cofà enclave al so interno ła Sità del Vaticano; ła confina a nord co ła provincia de Viterbo e ła provincia de Rieti, a est co ł'Abruzo (Provincia de Ł'Aquiła) e ła provincia de Froxinon, a sud co ła provincia de Łatina, ła xe bagnada a sudovest dal Mar Tireno.

## Comuni prinsipałi
* Roma - 2&nbsp;866&nbsp;733 abitanti
* Guidonia Montecelio - 88&nbsp;238	abitanti
* Fiumicino - 75&nbsp;378 abitanti
* Pomezia - 61&nbsp;207abitanti

### Comuni de ła Sità metropułitana

## Note


## Varda anca
* Fregene
Bìgołi co ł'arna

thumb|Na tecia de bigołi co ł'arna
thumb|'N'arna

I **bìgołi coł'arna** i xe un piato tipego del Veneto e i se magna de sołito ała prima domenega de otobre, dedicà a ła Madona del Roxario.

Par 4 persone ghe vol:
 
* 320 g de bigołi
* 1 ganba de sełeno
* 1 séoła
* 1 carota
* 1 spigoło de ajo
* na sbrancà de ciodi de garofano 
* 2 cuciari de parsémoło fresco
* 1 arna xovane
* 2 foje de doraro
* 3 - 4 foje de salvia
* 2 cuciari de formajo grana padan gratà
* 30 g de buro
* sałe
* 3 - 4 foje de salvia
* 2 cuciari de formajo grana padan gratà
* 30 g de butiro
* sałe
* pévaro
* 1 goto de vin bianco

Se neta e lava ben ł'arna, metendo da parte i figadini e i altri roinàsi. 
Se fa bojer in na pignata aqua sałà co drento ła carota, el parsemoło, ł'ajo, el doraro, ła séoła e i ciodi de garofano. Meter drento ł'arna, col core e el stomego e cuxinare; dopo un'ora cavar ł'arna e i roinàsi e cuxinare i bìgołi col brodo ke xe vegnù fora. Intanto se trita i roinàsi coti (core e stomego) e crudi (figadini) e ła carne deł'arna e i se versa in na farsora desfrizandołi co buro e salvia. Se ghe versa el goto de vin e se cuxina par un'ora. Na volta pronto el sugo, se ghe xonta sałe e pevaro. Sto sugo se versa sui bìgołi cavà dal brodo cuando ke i xe oncora un poco al dente. Prima de servire, se versa sora el formajo gratà.
Keno consilià: Cabernet superiore de ła cantina Beato Bartolomeo de Breganse o Merlot dei Cołi Bereghi.
Zanzibar

L’arcipelago de **Zanzibar** el xe on grupo de ìzołe in fronte a la costa setentrionale de el Tanganica (Tanzania). L’ìzoła principale la vien de solito ciamà Zanzibar, anca se el so nome el xe Unguja. Le altre ìzołe xe Mafia, Pemba e altre minori. L’arcipelago el xe anca ciamà Le Ixole de le Spesie.

## Storia

thumb|left|Vista dal mar de la Sità de Piera su l'ìzoła de Zanzibar
L’arcipelago de Zanzibar el xe stà abità da popolasioni bantu fin da el secolo XI. De lo steso tempo xe anca i primi contati co el mondo arabo e persiano. El nome Zanzibar vegnarea dal persian (*zangi-bar*, costa de i neri), ma no ghe testimonianse certe. I portoghexi xe rivà in tel XVI secolo e gavea de i forti su le ìzołe pi grandi.
El sultanato omanita ga sempre vù el control politego de Zanzibar e, dal 1698 secolo, Stone Town – cavedal de l’arcipelago – la xera anca la cavedal de el sultanato. L’arcipelago el xe sempre stà importante par le spesie – ciodi de garofano, zenzero, vanilia, noxe moscata, peare e altre – e par el marcà de i sciavi. Tippu Tip, el pi grande produtor de spesie in tel secolo XIX, el xera anca el pi grande marcante de sciavi. El sultan de Zanzibar gavea el control de Mogadiscio, Mombasa, Dar es Salaam e parte de la costa del Tanganica fin a el Cao Delgado, in tel nord de el Mozanbico (Misumbiji).
I inglexi i xe stà boni de tor el poder, fazendo rimaner el sultan al so posto par darghe on po’ de fumo su i oci a i residenti, fin dal 1890.
En tel 1963, Zanzibar el xe diventà indipendente soto el sultan Jamshid bin Abdullah. En tel 1964, co on colpo de stato el sultan el xe stà parà via e l’arcipelago el sa unio a el Tanganica par formar la Tanzania. Durante el colpo de stato, i neri de Zanzibar ga copà poco manco de la metà de i arabi (5000 su 12000) e oncora ancò se vede che el problema etnico xe a la baxe de tante rivalità politighe e econòmeghe de Zanzibar. 
La violensa la xe sciopà ne i ultimi tempi tute le olte che ghe stà de le elesioni politeghe, co i partii islamici che voria tor el poder e stacarse da el Tanganica.

## Notasion

## Altri projeti

## Linganbi foresti
Jibuti (sità)

**Gibuti** la xe la cavedal del omonimo paexe africano. Co 660&nbsp;000 abitanti – do tersi de la popolasion -, la sità de Gibuti la xe el pi grande grupo urbano del paexe.

## Porto
Gibuti la ga on porto importante par la so posision geografica, a lo sboco del Mar Roso su l’Osèano Indian.

## Francexi e americani
Dal 1888, ano de la so fondasion, Gibuti ga vù la presensa de trupe francexi. Da el 2002, ghe anca na base americana.
Łago de Greifen

El **Lago de Greifen** el xe on łago picinin de ła Svisera che el se cata a 11&nbsp;km a nord-est del Łago de Zurigo e de ła sità de Zurigo. El xe el secondo łago del canton Zurigo.

## Łigamenti foresti
* Schifffahrts-Genossenschaft Greifensee Boat schedules
* Waterlevels of Greifensee  at Greifensee
Rifugio Battisti

thumb|El Rifugio Battisti

El **Rifugio Battisti** (**Rifugio Cesare Battisti alla Gazza**) el xe drento łe Picołe Dołomiti, in provinça de Vicensa. Postà a 1265 metri sul liveło del mar, el xe proprio soto i giaroni ke vien xo dal Paso de ła Lora, su un pianoro ke se ciama *Gaza*.
Proprietà del C.A.I. de Valdagno, el rifugio ga 34 posti e xe verto tuta ł'istà e i fin setimana d'inverno.

### Trosi dal rifugio
* al rifugio Canpogroso, pasando pal Vajo Scuro, ore 4.15, troso 105
* al rifugio Revolto, pasando pal Paso de ła Lora, ore 2.40, troso 110
left|thumb|El Paso de ła Lora visto dal Rifugio Battisti
* al rifugio Scalorbi, pasando pal Paso de ła Lora, ore 2.30, troxo 111
* al rifugio Scalorbi, pasando pal Vajo Pełagata, ore 2, troxi 105-114
* al Paso Ristełe, ore 1.20, troxo 121

## Varda Anca
*Vajo deł'Aqua
Canton Berna

El **Canton Berna** el xe on canton biłengoe de ła Svisera. El ga na popołasion de çirca 1 034 977 anime. El se cata iinte ła parte çentro-oçidentałe de ła confederasion, e ła sità de Berna ła xe ła so cavedal.  La popołasion de 8 çircondari aministradivi i parla el locałe diałeto svisaro-todesco ciamà *Bärndüütsch*, inte el çircondario del Jura Bernexe ła xe ufiçiałe ła léngua françexe (ma xe anca difondesto el todesco in alguni comuni, in forma no ufiçiałe) e in tel contenpo el çircondario de Biena el xe biłengue (françexe e todesco).

## Distreti
### Prima del 2010

El **canton Berna** fin al 2010 el jera dividesto in 26 distreti, che i portava tuti el nome del capołogo:
* Distreto di Aarberg
* Distreto de Aarwangen
* Distreto de Berna
* Distreto de Bienna (distreto bilengua)
* Distreto de Büren
* Distreto de Burgdorf
* Distreto de Courtelary (distreto francofono)
* Distreto de Erlach
* Distreto de Fraubrunnen
* Distreto de Frutigen
* Distreto de Interlaken
* Distreto de Konolfingen
* Distreto de La Neuveville (distreto francofono)
* Distreto de Laupen
* Distreto de Moutier (distreto francofono)
* Distreto de Nidau
* Distreto de Niedersimmental
* Distreto de Oberhasli
* Distreto de Obersimmental
* Distreto de Saanen
* Distreto de Schwarzenburg
* Distreto de Seftigen
* Distreto de Signau
* Distreto de Thun
* Distreto de Trachselwald
* Distreto de Wangen

### Dal 1 de xenaro del 2010
Dal 1 de xenaro del 2010, el xe sta riorganixà in çincue *Verwaltungsregionen* (rejon aministradive) e diexe  *Verwaltungskreise* (çircondari aministradivi):

*Jura Bernexe, Jura Bernexe co caologo Courtelary
*Berna-Altopian svisaro, Berna-Altopian svisaro co caologo Berna
*Emmental Emmental-Alta Argovia co caologo Langnau im Emmental
*Alta Argovia, Emmental-Alta Argovia, co caologo Wangen an der Aare
*Frutigen-Niedersimmental, Oberland, co caologo Frutigen
*Interlaken-Oberhasli, Oberland, co caologo Interlaken
*Obersimmental-Saanen, Oberland, co caologo Saanen
*Thun, Oberland, co caologo Thun
*Biena, Seeland, co caologo Biena
*Seeland, Seeland, co caologo Aarberg

## Locałità
El canton di Berna el ga cuindaxe sità co pì de 10.000 abitanti:

* Berna
* Biena
* Thun
* Köniz
* Ostermundigen
* Burgdorf
* Steffisburg
* Langenthal
* Muri bei Bern
* Spiez
* Worb
* Ittigen
* Lyss
* Münsingen
* Belp
Boué

**Boué** el xe on comune fransexe de 1.288 abitanti che el se cata inte el departemento de ł'Aisne de ła rejon de ła Picardia.

## Evołusion demografrega
Harare

**Harare**, che al momento de la fondasion la xera stà ciamada Salisbury, la xe la cavedal del Zinbabwe. Harare la xe la sità pi granda e el sentro comerciale pi importante del paexe. La sità la xe stà costruia secondo criteri inglexi. Ancò se cata anca quartieri de stampo africano e baracopoli.

## Storia
### Cecil Rhodes
En tel 1890, Cecil Rhodes – on inglexe che gavea forti interesi econòmeghi in Africa australe, el ga organizà on grupo de mercenari par conquistar el controlo de le tere a nord del Sudafrica.

Rhodes ga fondà on fortin che el ga ciamà Salisbury in onor del primo monistro inglexe Robert Arthur Talbot Gascoyne-Cecil, III Marchese di Salisbury. Salisbury la xe diventà na sità e la cavedal de la federasion de la Rhodesia (ancò Zimbabwe) e del Nyasaland.

### Harare
El nome de la cavedal el xe stà cambià el 18 aprile 1982, secondo aniversaro de l’indipendensa del Zimbabwe. Harare el vien da la lengoa shona e el ricorda el cao Neharawa, che gavea combatù contro Rhodes.

### Operation Murambatsvina
En tel magio 2005, durante el fredo inverno del Zimbabwe, el ditator Robert Mugabe el ga ordinà la distrusion de le baracopoli (*Operation Murambatsvina*). Oficialmente el presidente volea parar via i sensa laoro che alimentava la criminalità ne la cavedal. En realtà, el volea parar via quei che ga votà contro de lu.

Tanti abitanti de le baracopoli i laora, ma no pol permetarse na casa normale par via de i costi e de l’inflasion (8&nbsp;000% a novembre 2007).

## Economia
thumb|200px|left|Vista de Downtown Harare
Harare la xe el marcà prinzipale par el tabaco, formenton, cotone e naranse. Le industri de la cavedal laora l’oro. Le industrie del cemento e de i prodoti chimici ga serà parche no le podea pi pagar i costi del trasporto (el paexe no ga petrolio e no ga i schei par comprar benzina su el marcà internasionale).
Stettfurt

**Stettfurt** el xe un comune svisero inte distreto de Frauenfeld inte el Canton Turgovia.

## Łigamenti foresti
* Sito ofixial del comune de Stettfurt (tedesco)
* Stettfurt (fotografia aerea/carta giografica)
Cividate al Piano

**Cividate al Piano** el xe on comune de sirca 5&nbsp;000 abitanti inte ła provincia de Bergamo.

## Aministrasion comunałe

## Evołusion demografega
The Smugglers (film 1916)

***The Smugglers*** ("I sfroxadori") el xe on film del 1916, direto dal regista Sidney Olcott.
thumb|left|''The Smugglers'' (1916)